**BEZ PROMILA**

Mreža udruga Zagor i Policijska uprava Krapinsko-zagorska je u prostorima naše škole u ponedjeljak 13.4.2015. godine održala aktivnost BEZ PROMILA koju provodi u sklopu projekta Informiraj i kreiraj! Projektom Informiraj i kreiraj! želi se pridonijeti društvenom razvoju te razvoju civilnog društva u Krapinsko-zagorskoj županiji kroz osiguranje temelja za društveni razvoj i razvoj zajednice.

Ovom aktivnošću podiže se svijest mladih o prometnim nesrećama uzrokovanih konzumacijom alkohola. Kroz didaktičke igračke, vožnju bicikla i drugih alata srednjoškolcima/kama se pokazuje što se događa s koordinacijom uslijed konzumacije alkohola. Svi sudionici/ce ove aktivnosti imali su priliku isprobati tzv. pijane naočale koje simuliraju razne promile alkohola u krvi.

Projektni partneri na projektu su udruga Regenerator, Hrvatski zavod za zapošljavanje PU Krapina, Zagorska razvojna agencija i Krapinsko-zagorska županija. Suradne organizacije su CESI i ZAMISLI. Projekt sufinancira Ministarsvo socijalne politike i mladih.

Više o projektu možete pročitati na [www.zagor.info](http://www.zagor.info/projekti/pregled/informiraj-i-kreiraj).